open-index/open-wikipedia-markdown huggingface dataset:
Henry Laporte

**Henry Laporte** (1880–1938) oli ranskalainen insinööri, joka myöhemmin toimi pankkialalla. Hän palveli upseerina ensimmäisessä maailmansodassa ja diplomaattina Venäjällä ennen vallankumousta. Hän julkaisi kirjan *La guerre rouges et blancs: Le premier èchec des rouges*, jossa hän kuvaa kokemuksiaan Venäjällä ja Suomessa alkuvuodesta 1918.

Laporte työskenteli terästeollisuuden palveluksessa ja ajautui sittemmin pankkialalle. Hän haavoittui ensimmäisessä maailmansodassa eikä voinut palata rintamalle, ja hänet määrättiin erikoislähettilääksi Ranskan Pietarin-lähetystöön. Hänen tehtävänään oli pelastaa mahdollisuuksien mukaan ranskalaisten ja belgialaisten investointeja vallankumouksen jaloista.

Teos *La guerre rouges et blancs: Le premier èchec des rouges* on suomennettu, ja se on ilmestynyt nimellä *1918 ranskalaisen silmin. Pietari – Helsinki – Tampere*. Teos perustuu Laporten päiväkirjamerkintöihin. Se jakautuu kahteen osaan: ensimmäinen käsittelee Laporten kokemuksia Venäjällä, toinen oleskelua Suomessa sisällissodan aikana. Kimmo Lehtimäki kirjoittaa *[[Kanava (aikakauslehti)|Kanava]]*-lehdessä, että kirja on ollut varsin tuntematon Suomessa, vaikka se tuo sisällissotaan uusia näkökulmia, muun muassa sen, miten vähäinen osa venäläisillä sotilailla oli sisällissodassa punaisten puolella, vaikka heidän osuuttaan on valkoisen puolen kirjoituksissa eri vaiheissa korostettu. Lehtimäki hämmästelee, kuinka tietoinen Laporte oli Suomen tilanteesta, sisällissodan taustoista, etenemisvaiheista ja jo ennalta selvänä pitämästään lopputuloksesta. Pietarista Tornion kautta kotimatkalle lähtenyt Ranskan lähetystö ei päässyt jatkamaan matkaa punaisten hallussa olleelta Tampereelta. Laporte asui hotelli Centralissa, nykyisessä Commercen talossa. Silminnäkijänä Laporte kuvaa Tampereen taistelujen vaiheita seurattuaan niitä hotellin ikkunasta henkensä vaarantaen.

Laporten mukaan ne vähät venäläiset, joita Tampereen taisteluihin osallistui, ammuttiin heti kun heidät oli vangittu. Teloitus perustui Laporten mukaan Mannerheimin käskyyn.

Lehtimäki arvelee syyksi teoksen jäämiselle katveeseen sitä, että Laporten kannanotot eivät välttämättä sopineet sodan voittajille, jotka kirjoittivat historiaa sisällissodan päättymisen jälkeen. Ranskalainen Laporte toisaalta edusti saksalaismielisille upseereille vihollismaata. Samanhenkisiä näkemyksiä kuin Laporte esitti myös toinen ranskalainen kirjoittaja, Claude Anet.

## Teos
* *1918 ranskalaisen silmin. Pietari – Helsinki – Tampere tammi-huhtikuussa 1918*, suom. Janne Siren, Laatukäännös JAS, 2018 

## Lähteet
Imatran Palloseura

**Imatran Palloseura** (**IPS**) on imatralainen jalkapalloseura, jonka tarkoituksena on tarjota ohjattua jalkapallotoimintaa 3–60-vuotiaille. Seuran toiminta on lasten liikuntakerhoja, tavoitteellista joukkuetoimintaa sekä aikuisten harrastejalkapalloa.

Seuralla on oppisopimuksella toimiva junioripäällikkö sekä kokopäiväisesti valmennuspäällikkö. Seura järjestää myös kotimaisia ja kansainvälisiä liikuntaleirejä, joihin osallistuu pelaajia ja valmentajia muualtakin kuin Etelä-Karjalasta. Seura järjestää myös kansainvälisen jalkapalloturnauksen, johon osallistuu joukkueita Itä-Euroopasta.

Pelastakaa Lapset tekee seuran kanssa yhteistyötä ja tukee lapsia, joiden harrastukseen vanhempien varat eivät jostain syystä riitä.

IPS:llä oli IPS Edustus mukaan lukien 280 pelipassillista pelaajaa vuonna 2018. Suurimmillaan pelaajia on ollut 418 vuonna 2016.

IPS:n miesten edustusjoukkue aloitti toimintansa vuonna 2009 saatuaan Etelä-Karjalan Pallon sarjapaikan Nelosesta ja nousi kaudeksi 2010 Kolmoseen, jossa se on siitä lähtien pelannut. Seuralla on ollut myös naisten joukkue IPS Witch, joka on pelannut 7v7-piirisarjaa ja saavutti vuonna 2017 Simo Syrjävaara Cupissa harrastefutiksen SM-pronssia fair play -sarjassa.

Muun muassa Paavo Voutilainen ja Jere Aallikko ovat IPS:n kasvatteja.

## Lähteet

## Aiheesta muualla
* Imatran Palloseura
Bumba (jumala)

**Bumba** on bushongo-kansan luojajumala. Hän saattoi maailman alkuun kaaoksesta. Kun Bumba sai vatsakivun, hän oksensi maan, auringon, kuun ja lopulta kaikki elävät olennot, mukaan lukien ihmiskunnan. 
 Bumban uskotaan olevan valkoinen ihmishahmoinen olento.

Bumba eli aluksi yksin maailmankaikkeudessa, jossa oli vain vettä, eikä lainkaan valoa. Sitten jumala sai kovat vatsakivut, ja hän oksensi auringon, kuun ja tähdet. Aurinko kuivasi vedet, jolloin maa alkoi nousta näkyviin. Sen jälkeen Bumba oksensi kahdeksan elävää olentoa: kovakuoriaisen, krokotiilin, kotkan, kalan, vuohen, haikaran, leopardin ja kilpikonnan. Lopuksi hän loi miehen ja naisen ja antoi heille lait ja tavat, joita käski noudattamaan. Kun Bumba oli tehnyt luomistyönsä, hän palasi tyytyväisenä kotiinsa taivaaseen. Hän pitää kuitenkin yhteyttä ihmisiin unien ja näkyjen kautta.

## Lähteet
* Cotterell, Arthur: Maailman myytit ja tarut. WSOY 1996. 
* Jordan, Michael: Encyclopedia of Gods. Kyle Cathie Limited, 1992. .
### Viitteet
Chant du départ

**Chant du départ** on vallankumouksellinen sotalaulu, jonka on sanoittanut Marie-Joseph Chénier ja säveltänyt Étienne Méhul vuonna 1794. Se oli Ranskan ensimmäisen keisarikunnan virallinen kansallislaulu. 

## Sanat
### Un député du peuple
La victoire en chantant
Nous ouvre la barrière.
La liberté guide nos pas.
Et du nord au midi
La trompette guerrière
A sonné l’heure des combats.
Tremblez ennemis de la France
Rois ivres de sang et d’orgueil.
Le peuple souverain s’avance,
Tyrans descendez au cercueil.

### Chant des guerriers (kertosäe)
La république nous appelle
Sachons vaincre ou sachons périr
Un français doit vivre pour elle
Pour elle un français doit mourir.

### Une mère de famille
De nos yeux maternels ne craignez pas les larmes :
Loin de nous de lâches douleurs !
Nous devons triompher quand vous prenez les armes :
C’est aux rois à verser des pleurs.
Nous vous avons donné la vie,
Guerriers, elle n’est plus à vous ;
Tous vos jours sont à la patrie :
Elle est votre mère avant nous.

(kertosäe)

### Deux vieillards
Que le fer paternel arme la main des braves ;
Songez à nous au Champ de Mars ;
Consacrez dans le sang des rois et des esclaves
Le fer béni par vos vieillards ;
Et, rapportant sous la chaumière
Des blessures et des vertus,
Venez fermer notre paupière
Quand les tyrans ne seront plus.

(kertosäe)

### Un enfant
De Barra, de Viala le sort nous fait envie ;
Ils sont morts, mais ils ont vaincu.
Le lâche accablé d’ans n’a point connu la vie :
Qui meurt pour le peuple a vécu.
Vous êtes vaillants, nous le sommes :
Guidez-nous contre les tyrans ;
Les républicains sont des hommes,
Les esclaves sont des enfants.

(kertosäe)

### Une épouse
Partez, vaillants époux ; les combats sont vos fêtes ;
Partez, modèles des guerriers ;
Nous cueillerons des fleurs pour en ceindre vos têtes :
Nos mains tresserons vos lauriers.
Et, si le temple de mémoire
S’ouvrait à vos mânes vainqueurs,
Nos voix chanterons votre gloire,
Nos flancs porteront vos vengeurs.

(kertosäe)

### Une jeune fille
Et nous, sœurs des héros, nous qui de l’hyménée
Ignorons les aimables nœuds ;
Si, pour s’unir un jour à notre destinée,
Les citoyens forment des vœux,
Qu’ils reviennent dans nos murailles
Beaux de gloire et de liberté,
Et que leur sang, dans les batailles,
Ait coulé pour l’égalité.

(kertosäe)

### Trois guerriers
Sur le fer devant Dieu, nous jurons à nos pères,
À nos épouses, à nos sœurs,
À nos représentants, à nos fils, à nos mères,
D’anéantir les oppresseurs :
En tous lieux, dans la nuit profonde,
Plongeant l’infâme royauté,
Les français donneront au monde
Et la paix et la liberté.

(kertosäe)

## Lähteet

## Aiheesta muualla
Jääpallon Allsvenskan-kausi 2018–2019

**Ruotsin [[jääpallo]]n [[Allsvenskan (jääpallo)|Allsvenskan]]** pelattiin kaudella 2018–2019 16 joukkueen kaksinkertaisena sarjana. Sarja sisälsi kaksi kahdeksan joukkueen ryhmää, jotka oli jaettu maantieteellisesti eli pohjoinen ja etelä. Näin lohkoissaan joukkueet pelasivat koti- ja vieraottelut keskenään. Lisäksi toisen lohkon joukkueita vastaan pelattiin yksi ottelu eli kokonaisottelumäärä oli 22. Sarjan suosikkeina pidettiin ennen kauden alkua Ljusdals BK:ta ja sarjaan noussutta tukholmalaista AIK Bandyä.

## Allsvenskan runkosarja ja maalintekijät (ml. suomalaiset)

## Elitserien-karsinnat
Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli Falu BS ja Frillesås BK sekä Allsvenskanin toinen ja kolmas eli Nässjö IF ja AIK Bandy. Kaksi parasta pelaa seuraavalla kaudella 2019-2020 Elitserienissä.

Frillesås BK säilytti Elitserien-paikkansa. AIK Bandy nousi Elitserieniin. Falu BS putosi yhden Eliteserien-kauden jälkeen Allsvenskaniin.

## Allsvenskan-karsinnat
### A-ryhmä

Tillberga Västerås säilytti Allsvenskan-paikkansa. UNIK nousi Allsvenskaniin. 
### B-ryhmä

Katrineholm Bandy säilytti Allsvenskan-paikkansa. Nitro/Nora BS nousi Allsvenskaniin.

## Lähteet
*
*

### Viitteet
Magbeni

**Magbeni** on kylä Sierra Leonen Pohjoisessa maakunnassa Port Lokon piirikunnassa. Sen väkiluku vuonna 2000 oli 400. Kylä oli osa Operaatio Barrasia, joka oli Britannian armeijan pelastusoperaatio aseistautunutta ryhmää West Side Boysia vastaan, jonka valtaama Magbeni oli. 

## Lähteet
Njegbwema

**Njegbwema** on kylä Sierra Leonen Itäisessä maakunnassa Konon piirikunnassa. Kylän ensisijainen teollisuudenala on maanviljely.
Tiikeri ihmishahmossa

**Tiikeri ihmishahmossa** () on vuonna 1913 valmistunut italialainen mykkäelokuva. Rikoselokuvan on ohjannut ranskalainen Vincent Dénizot.

## Juoni
Etsivä Roland tutkii timanttikauppias Isaacin luona tapahtunutta murtoa. Hän pääsee Tiikeriksi kutsutun miehen johtaman rikolliskoplan jäljille ja joutuu moniin jännittäviin tilanteisiin. Kauppias Leblanc ja hänen sisarensa Lydia kiinnostuvat asiasta ja tutustuvat Rolandiin. Tutkimukset jatkuvat, ja lopulta käy ilmi että Tiikeri on kauppias Leblanc. Rikollinen tekee itsemurhan ja Roland ja Lydia saavat toisensa.

## Näyttelijät

## Tuotanto ja vastaanotto
Itala Filmin tuottama *Tiikeri ihmishahmossa* edustaa ranskalaistyylistä poliisiseikkailua mestaririkollisineen, valepukuineen ja yllättävine juonenkäänteineen. Sen esikuvina voidaan mainita *Fantomas* ja *Zigomar*, mutta elokuva julkaistiin itse asiassa kolme kuukautta ennen Louis Feuilladen *[[Fantomas (Louis Feuilladen elokuvasarja)|Fantomas]]*-sarjan ensimmäistä osaa. Elokuvan ansioina pidetään sen kuvausta ja valaistusta, joiden taustalla voidaan nähdä Italalle hiljattain siirtyneen Segundo de Chomónin käsiala. Eduardo Davesnes esittää samanaikaisesti kolmea eri pääosaa.

Elokuva oli suuri menestys varsinkin Britanniassa ja Yhdysvalloissa ja se sai ylistystä myös ajan elokuvalehdissä. Italialaiskriitikkoa hämmästytti varsinkin elokuvan pituus ja se miten sama näyttelijä voi esiintyä samoissa kohtauksissa eri rooleissa.

*Tiikeri ihmishahmossa* esitettiin kahdessa osassa helsinkiläisessä Scala-teatterissa maaliskuussa 1913. Sen tapahtumat oli siirretty Pariisista Lontooseen. Syystä tai toisesta elokuvaa mainostettiin näyttelijä Ermete Zacconin nimellä. *[[Fyren]]* ylisti sen hienoa näyttämöllepanoa ja nopeasti vaihtuvia hämmästyttäviä tilanteita.

## Lähteet

## Aiheesta muualla
*
Huseyn Shaheed Suhrawardy

**Huseyn Shaheed Suhrawardy** (urduksi: حسین شہید سہروردی‎; bengaliksi: হোসেন শহীদ সোহ্‌রাওয়ার্দী; (8. syyskuuta 1892 – 5. joulukuuta 1963) oli bengalilainen poliitikko, joka toimi Pakistanin pääministerinä vuosina 1956–1957. Hän opiskeli Oxfordin yliopistossa. Vuonna 1926 hän perusti itsenäisen Muslimipuolueen, ja vuonna 1937 Yhdistyneen Muslimipuolueen, jonka puoluesihteeri hänestä tuli.

## Lähteet

## Aiheesta muualla
Med Hondo

**Med Hondo** (syntyjään **Mohamed Abid Hondo** 4. toukokuuta 1936 Atar, Mauritania – 2. maaliskuuta 2019 Pariisi, Ranska) oli mauritanialainen elokuvaohjaaja, tuottaja, käsikirjoittaja, näyttelijä ja ääninäyttelijä. 

Nuorena Hondo muutti Marokon Rabatiin 1954 ja opiskeli kokiksi sikäläisessä kansainvälisessä hotellialan koulussa. Hän muutti Ranskaan vuonna 1959. 1960-luvulla hän toimi monissa työtehtävissä ja sai vuosikymmenen loppupuolella pieniä rooleja televisiossa ja elokuvissa. Samanaikaisesti hän ryhtyi opiskelemaan elokuvantekoa seuraamalla tarkkaan muiden työskentelyä, ja vähitellen hän alkoi saamaan töitä kameran takana.

Hondon tunnetuimpiin ohjauksiin kuului esikoiselokuva *[[Soleil O]]* (1969), jonka 30&nbsp;000 Yhdysvaltain dollarin budjetin Hondo kattoi esiintymällä ääninäyttelijänä yhdysvaltalaisissa elokuvissa. *Soleil O* kertoo Pariisiin muuttavan, ranskankielisen propagandan luomien odotusten täyttämän afrikkalaisen päähenkilön Robert Liensolin kohtalosta, maahanmuuttajien kohtaamasta arkirealismista ja syrjinnästä. Elokuva voitti Locarnon elokuvajuhlien Kultaisen leopardin seuraavana vuonna. Hänen ohjaamansa *[[Sarraounia]]* (1986) kertoo ranskalaisia kolonialisteja vastaan 1900-luvun alussa taistelleesta soturikuningattaresta Aznasista. Työ sai parhaan elokuvan palkinnon eli Yennegan kultaisen oriin afrikkalaisilta FESPACO-elokuvajuhlilta vuonna 1987.

Hondo oli monipuolisesti mukana elokuva- ja televisionäyttelijänä. Ranskankielisille katsojille hän tuli tutuksi ääninäyttelijänä lukuisista ranskaksi dubatuista elokuvista. Hondo toimi esimerkiksi Eddie Murphyn ja Morgan Freemanin ranskankielisenä äänenä ja esiintyi ranskankielisissä ''Shrek''-animaatioelokuvissa Aasina.
 
## Filmografia
* *[[Soleil O]]* (Oh sun; 1969)
* *Les Bicots-nègres vos voisins* (; 1973)
* *Nous aurons toute la mort pour dormir* (; 1977)
* *Polisario, un people en armes* (; 1979)
* *West Indies* (1979)
* *[[Sarraounia]]* (1986)
* *Lumière noire* (Black light; 1995)
* *Watani: Un monde sans mal* (; 1997)

## Lähteet

## Aiheesta muualla
*
*The Interview: Med Hondo, filmmaker and actor  (france24.com)
*Med Hondo, Céline Monsarrat, Patrick Poivey Interview : Mission-G (13.10.2009)  (allocine.fr)
*Rooney Elmi (1.8.2016) Med Hondo is the African Auteur You Need to See  (tiff.net)
*Radheyan Simonpillai (3.8.2016) Soleil O shines spotlight on Med Hondo  (nowtoronto.com)
Barum

**Bærum** voi tarkoittaa seuraavia:
* Bærum, Norjan kunta
* Barum (Ruotsi), kylä Ruotsissa
** Barumin nainen, Ruotsista Barumin kylästä löydetty luuranko
* Barum (Lüneburg), kunta Lüneburgissa Saksassa
* Barum (Uelzen), kunta Uelzenissa Saksassa
* Barum (yritys), tšekkiläinen rengasvalmistaja, nykyisin Continentalin merkki
WasaGroup

**WasaGroup** on kiinteistö- ja rakennusalan konserni, johon kuuluvat suunnittelutoimisto WasaPlan, rakennusyhtiö WasaCon sekä konevuokrausta harjoittava WasaTrade. WasaGroupiin on kuulunut myös vuonna 2011 perustettu teräsrakentamisen WasaSteel, josta on luovuttu vuonna 2017. Myös WasaCon Kokkola -tytäryhtiöstä on luovuttu vuonna 2017. Loppuvuodesta 2021 WasaGroupin toimitusjohtajaksi nimitettiin Timo Pahkala.

## Historia
WasaCon on osallistunut Kokkolan keskustakorttelin suunnittelukilpailun voittaneeseen DoReMi-suunnitelmaehdotukseen.

## Liikevaihto
Vuonna 2016 WasaGroupin liikevaihto oli 66 miljoonaa euroa. WasaGroup tavoittelee 100-120 miljoonan euron vuotuista liikevaihtoa.

## Kiinteistökehitysrahastot
WasaGroup hallinnoi WGF-nimisiä kiinteistökehitysrahastoja.

## Kohteita
*Vaasan Sähkön uusi pääkonttori Vaasassa
*Hietalahden Elisa Stadion -jalkapallostadion Vaasassa
*Alangon alueen kauppakokonaisuus Lapualla
*Powergate II -toimistorakennus Vaasassa
*Scandic-hotelli Vaasassa
*Ammatti- ja lukiokoulutuksen yhteinen kampus Kurikassa
*Sievin terveysasema ja liikekeskus
*GreenStar Hotelsin hotelli Vaasassa
*DB Schenkerin logistiikkakeskus Liedossa

### Suunnitteilla
*Kivihaan finanssikeskus Kivikiila Vaasassa
*Kivihaan Kvartsikadun liike- ja toimistotilat Vaasassa

## Galleria

Vaasan_Sähkön_toimitalo_www.jpg|Vaasan sähkön uusi pääkonttori Vaasassa
Elisa_Stadion.jpg|Elisa Stadion -jalkapallostadion Vaasassa


## Lähteet
Apex Legends

**Apex Legends** on Respawn Entertainmentin kehittämä ja Electronic Artsin julkaisema ensimmäisen persoonan ammuntapeli. Peli julkaistiin vuonna  PlayStation 4:lle, Windowsille ja Xbox Onelle. Peli on battle royale -tyyppinen ilmaispeli, joka sijoittuu *[[Titanfall]]*-pelien maailmaan *[[Titanfall 2]]:n* tapahtumien jälkeen. 

Peli keräsi alle viikossa 10 miljoonaa pelaajaa ja ensimmäisenä kuukautenaan 50 miljoonaa pelaajaa.

## Kaudet
Apex Legendsin tekijät ilmoittivat pelin ensimmäisen vuoden aikana peliin tulevan joka kolmas kuukausi uutta sisältöä. Jokaisen kauden on tarkoitus sisältää uusi hahmo, aseita ja kosmeettisia esineitä muun muassa hahmoille ja aseille.

## Ääninäyttelijät

## Vastaanotto
Gamereactor on antanut pelille arvosanaksi 9/10 arvostelussaan.

## Myynti
Markkinatutkimusyhtiö Superdatan mukaan peli on tuottanut avauskuukautenaan arviolta 92 miljoonaa dollaria, joka olisi menestyksekkäin ilmaispelin julkaisukuukausi.

## Lähteet

## Aiheesta muualla
*
Pankkiiri eli Mustat korpit

**Pankkiiri eli Mustat korpit** () on vuonna 1913 valmistunut italialainen mykkäelokuva. Tuntemattoman ohjaajan draaman pääosaa esitti tuleva elokuvadiiva Pina Menichelli.

## Juoni
Ylellistä elämää viettävä kreivitär Aldobrandi on joutunut velkojien kynsiin. Pankkiiri Ermini kiristää kreivitärtä naittamaan hänelle tyttärensä Norettan. Pelastaakseen perheensä kunnian Noretta suostuu, vaikka hän rakastaa insinööri Mario Dialtia.

Kaksi vuotta myöhemmin Mario palaa ulkomailta ja tapaa Norettan Erminin poissaollessa. Varas yllättää heidät ja Mario haavoittuu yhteenotossa. Poliisi luulee Mariota rikolliseksi, ja Norettan maineen suojelemiseksi hän antaa pidättää ja tuomita itsensä. Vararikkoon joutunut Ermini tekee itsemurhan ja yllättäen löytynyt todistuskappale saattaa rakastavaiset jälleen yhteen.

## Näyttelijät

## Tuotanto ja vastaanotto
*Pankkiiri eli Mustat korpit* kuuluu Pina Menichellin Cinesille tekemiin varhaisiin töihin. Se näyttää saaneen tiettyä menestystä jännittävän juonensa ansiosta. Aikalaiskriitikko kiitti elokuvan näyttelijäsuorituksia ja valaistusta.

”Tavattoman vaikuttavaa sensatsionidraamaa” esitettiin Suomessa helmikuussa 1915 alkuperäistä hieman lyhyempänä versiona.

## Lähteet

## Aiheesta muualla
*
Tampereen ylioppilaskunta

**Tampereen ylioppilaskunta** (TREY) on vuonna 2019 toimintansa aloittanut noin 19 000 opiskelijan ylioppilaskunta. TREY muodostui kun Tampereen teknillinen yliopisto ja Tampereen yliopisto yhdistyivät vuoden 2019 alussa Tampereen yliopistoksi. TREY jatkaa Tampereen teknillisen yliopiston ylioppilaskunnan (TTYY) ja Tampereen yliopiston ylioppilaskunnan (Tamy) toimintaa. Ylioppilaskunnan tärkeimpiin tehtäviin kuuluvat opiskelijoiden edunvalvonta, järjestötoiminnan mahdollistaminen, jäsenpalveluiden tarjoaminen ja tamperelaisen yliopistoyhteisön rakentaminen.

Hallituksen puheenjohtajana vuonna 2026 toimii Tami Nordström ja edustajiston puheenjohtajana Alex Siira. 

## Organisaatio
Tampereen ylioppilaskunnan jäseniä ovat kaikki Tampereen yliopistossa alempaa tai ylempää korkeakoulututkintoa suorittavat opiskelijat. Ylioppilaskunta voi hyväksyä jäsenikseen myös muita yliopiston opiskelijoita.

Kaikki 19 000 tamperelaista yliopisto-opiskelijaa muodostavat ylioppilaskunnan. Ylintä päätösvaltaa ylioppilaskunnassa käyttää 49-jäseninen edustajisto, joka valitaan vaaleilla kahden vuoden välein. Ylioppilaskunnan operatiivista toimintaa toteuttavat noin 10-henkinen hallitus ja noin 15-henkinen henkilöstö. Ylioppilaskunnan pääsihteerinä toimii Adam Zeidan. 

## Toiminta

### Edunvalvonta
Tampereen ylioppilaskunta ajaa jäsentensä etua erityisesti Tampereen yliopistossa ja Tampereen kaupungissa, mutta myös laajemmin yhteiskunnassa. Ylioppilaskunnalla on yhteiset edustajiston päättämät linjat, joiden raameissa vaikuttamistyötä tehdään. Ylioppilaskunnan sisällä edunvalvontaa hoidetaan koulutuspoliittisella, sosiaalipoliittisella ja kansainvälisellä sektorella. Edunvalvontaa tehdään paljon myös yhteistyössä muiden opiskelijajärjestöjen, kuten Tampereen ammattikorkeakoulun opiskelijakunta Tamkon, kanssa.

### Järjestöt
Tampereen ylioppilaskunnan piirissä toimii erilaisia järjestöjä, kuten ainejärjestöjä, kiltoja, edunvalvontajärjestöjä ja harrastejärjestöjä. Ylioppilaskunnan piirissä on yli 180 järjestöä, joiden toimintaa ylioppilaskunta tukee mm. tarjoamalla taloudellista tukea, järjestöneuvontaa, koulutuksia, tiloja ja erilaisia lainauspalveluita. 

#### Sisäänotolliset ainejärjestöt ja killat

### Jäsenpalvelut
Ylioppilaskunnan tarjoamat jäsenpalvelut ovat kaikkien jäsenten ja yhdistysasemassa olevien järjestöjen käytettävissä. Jäsenpalveluita ovat mm. opiskelijakortti ja lainattavat pakettiautot, urheiluvälineet ja pelit sekä erilaiset neuvontapalvelut.

### Tuutorointi
Päävastuu opiskelijatuutoroinnista Tampereen yliopistossa on yliopistolla, mutta ylioppilaskunta osallistuu tuutorointiin mm. koordinoimalla tuutorihakua, tuottamalla materiaalia tuutoroinnin tueksi sekä auttamalla yliopistoa koulutusten järjestämisessä.

### Ylioppilaslehti Visiiri

Ylioppilaskunta julkaisee Tampereen ylioppilaslehti Visiiriä kuudesti vuodessa vuodesta 2020 alkaen.

### Suomen suurin Wappu

Tampereella järjestetään vuosittain Suomen suurin Wappu, joka kerää yhteen yli 100 tapahtumaa, kymmeniä järjestöjä ja kaikki 19 000 opiskelijaa.

## Lähteet

## Aiheesta muualla
*TREYn kotisivu
*Suomen Suurin Wappu
Ingebrigtsen

**Ingebrigtsen** on sukunimi, joka on muun muassa seuraavilla norjalaisilla henkilöillä:

*Filip Ingebrigtsen (s. 1993), keskimatkojen juoksija
*Henrik Ingebrigtsen (s. 1991), keskimatkojen juoksija ja kestävyysjuoksija
*Jakob Ingebrigtsen (s. 2000),  keskimatkojen juoksija ja kestävyysjuoksija
*Kåre Ingebrigtsen (s. 1975), jalkapalloilija ja jalkapallovalmentaja
*Olaf Ingebrigtsen (1892–1971), voimistelija
*Tommy Ingebrigtsen (s. 1977), mäkihyppääjä.
Mercenary: Escape from Targ

**Mercenary: Escape from Targ** (lyhyesti **Mercenary**) on Novagen Softwaren kehittämä ja julkaisema simulaatiopeli. Peli on julkaistu vuonna  Atarin 8-bittisille ja Commodore 64:lle sekä seuraavina vuosina Amstrad CPC:lle, Atari ST:lle, Commodore 16:lle sekä ZX Spectrumille.

Peli on varhainen avoimen pelimaailman peli.

Pelille on julkaistu laajennusosa *Mercenary: The Second City* sekä seuraajat *Damocles* (*Mercenary II*) ja *Mercenary III*. *Mercenary: Compendium Edition* sisälsi ensimmäisen pelin sekä sen laajennusosan.

## Lähteet

## Aiheesta muualla
* 
*
Leominster

**Leominster** [] on vajaan  asukkaan maaseutukaupunki ja kunta *(civil parish)* Herefordshiren kreivikunnassa läntisessä Keski-Englannissa, Wyejokeen laskevan Lyggjoen varrella. Kaupunki elää pääasiallisesti maataloudesta, ja siellä on karja- ja lammastori. Siellä valmistetaan myös maanviljelystyökaluja.

Leominster syntyi vuonna 660 perustetun anglosaksilaisen luostarin ympärille. Nykyinen Pyhän Pietarin ja Paavalin kirkko oli aikaisemmin osa luostaria. Aluksi kaupunki tunnettiin kymrinkielisellä nimellä *Llanllienni*, joka tarkoitti ’kirkkoa virroilla’. Saksilaiset nimesivät sen uudelleen Lady Godivan aviomiehen Herefordin jaarli Leofricin mukaan, ja Domesday bookissa siitä käytetään nimeä *Leofminstrein*.

Leominster sai vaurautensa keskiajalla villasta, joka oli peräisin paikallisista ryelandlampaista. Se sai kaupunkioikeudet vuonna 1554. Keskustassa on yhä kapeat, keskiaikaiset kadut, joiden varrella on tudortyylisiä rakennuksia, kuten 1600-luvulla rakennettu ristikkorakenteinen kaupungintalo. Church- ja Etnamkaduilla on yrjöjenaikaisia rivitaloja.

## Lähteet
Liljeberg

**Liljeberg** on muun muassa seuraavien henkilöiden sukunimi:

* A. W. Liljeberg (1883–1961), suomalainen insinööri, yritysjohtaja ja vuorineuvos 
* Armas Liljeberg (1893–1980), suomalainen upseeri
* Emil Liljeberg (1895–1978), suomalainen upseeri, pituushyppääjä ja kolmiloikkaaja
* Fredrik Liljeberg (s. 1857), suomalainen kalastaja, pikaluistelija ja maastohiihtäjä
* Miska Liljeberg (s. 2009), suomalainen jääkiekkoilija
* Rebecka Liljeberg (s. 1981), ruotsalainen näyttelijä
* Riku Liljeberg (s. 1984), suomalainen koripalloilija
* Severi Liljeberg (s. 1994), suomalainen koripalloilija
* Torsten Liljeberg (1916–2019), suomalainen meloja.
Mario Borzaga

**Autuas Mario Borzaga** (27. elokuuta 1932 Trento, Italia – n. 25. huhtikuuta 1960 Kiukatiam, Luang Prabang, Laos) oli italialainen pappi, lähetystyöntekijä, Neitsyt Marian oblaatit (*Oblati Mariae Immaculatae*) -lähetysjärjestön jäsen ja marttyyri. Paavi Franciscus julisti hänet kunnianarvoisaksi 5. toukokuuta 2015 ja autuaaksi 10. joulukuuta 2016, ja hänen muistopäiväänsä vietetään 25. huhtikuuta.

## Lähteet
Ceratogyrus

**Ceratogyrus** on lintuhämähäkkien (*Theraphosidae*) heimoon kuuluva hämähäkkisuku. Suvun lajeja tavataan eteläisestä Afrikasta. 

## Lajit
Sukuun kuuluu WSC:n mukaan seuraavat 10 lajia:

* *[[Ceratogyrus attonitifer]]* (Engelbrect, 2019)
* *[[Ceratogyrus brachycephalus]]* (Hewitt, 1919)
* *[[Ceratogyrus darlingi]]* (Pocock, 1897)
* *[[Ceratogyrus dolichocephalus]]* (Hewitt, 1919)
* *[[Ceratogyrus hillyardi]]* (Smith, 1990)
* *[[Ceratogyrus marshalli]]* (Pocock, 1897)
* *[[Ceratogyrus meridionalis]]* (Hirst, 1907)
* *[[Ceratogyrus paulseni]]* (Gallon, 2005)
* *[[Ceratogyrus pillansi]]* (Purcell, 1902)
* *[[Ceratogyrus sanderi]]* (Strand, 1906)

## Lähteet
Ross-on-Wye

**Ross-on-Wye** (usein lyhyesti **Ross**) on reilun  asukkaan maaseutukaupunki ja kunta *(civil parish)* Herefordshiren kreivikunnassa läntisessä Keski-Englannissa. Se on rakennettu korkealle hiekkakivitörmälle Wyejoen mutkaan, keskelle viljavaa maaseutua.

Ross-on-Wyen kaupunkikuvaa hallitsee 1200-luvulla rakennettu Pyhän Marian kirkko, jossa on vaikutteita dekoratiivi- ja perpendikulaarityylistä. Kaupungissa on yhä kapeat kadut ja paljon vanhoja taloja. Pylväiden varaan rakennetussa kauppahallissa (1670) myydään paikallisten käsityöläisten tuotteita, antiikkia ja ympäröivän maaseudun tuotteita. Brittiläisen matkailualan sanotaan syntyneen kaupungissa 1700-luvun lopussa, kun paikallinen pastori alkoi järjestää kiertomatkoja Wyejoen laaksossa.

## Lähteet
Rattus detentus

**Rattus detentus** on rottaeläinten (Muridae) heimoon kuuluva jyrsijälaji, joka elää kotoperäisenä Manus-saarella Papua-Uusi-Guineassa. Suomalainen Valter Weijola löysi lajin vuonna 2012 tutkiessaan saarta. Eräs tutkijaryhmä kuvasi lajin tieteelle vuonna 2016.

## Ulkonäkö ja koko
*Rattus detentus* on suurikokoinen, yhteensä 26 senttimetrin mittainen.

## Levinneisyys ja elinympäristö
Laji elää sademetsissä.

## Lähteet
Roger Gnoan M’Bala

**Roger Gnoan M’Bala**, joskus muodossa **Roger Gnoan Mbala** (1943 Grand-Bassam, Norsunluurannikko – 10. heinäkuuta 2023) oli norsunluurannikkolainen elokuvaohjaaja. 

M’Balan ensimmäinen pitkä elokuva oli vuonna 1986 valmistunut *Ablakon*. Hänen tunnetuimpiin ohjauksiin kuuluu *[[Au nom du Christ]]* (1993), joka voitti parhaan elokuvan palkinnon eli Yennegan kultaisen oriin afrikkalaisilta FESPACO-elokuvajuhlilta vuonna 1993. Elokuva *[[Adanggaman]]* (2000) kertoo hollantilaisten kauppiaiden kanssa yhteistyössä toimivasta afrikkalaisesta, jonka orjuuttamaksi hänen kotikylänsä joutuu. Tämä totuutta ja fiktiota yhdistävä draamaelokuva sai Marrakechin elokuvajuhlien tuomariston palkinnon.

M’Bala kuoli 10. heinäkuuta 2023 Abidjanissa 80 vuoden iässä.

## Filmografia
* *Koundoum* (1970)
* *La Biche* (1971)
* *Amanié* (1972)
* *Valisy* (1973)
* *Le Bardo de San Pédro* (1974)
* *Gboundo* (1974)
* *The Hat* (1975)
* *Élevage moderne* (1980)
* *France – Côte d’Ivoire* (1982)
* *Ablakon* (1986)
* *Bouka* (1988)
* *[[Au nom du Christ]]* (, 1993)
* *[[Adanggaman]]* (2000)
* *Le Peuple Niambwa* (2009)
* *Le Dipri* (2009)

## Lähteet

## Aiheesta muualla
*
*Roger Gnoan M’Bala - New Yorkin afrikkalaisen elokuvajuhlan sivu ohjaajasta   (africanfilmny.org)
*Isabella Matambanadzo (25.4.2001, updated 10.4.2018) African films confront the horror of slavery  (theglobeandmail.com)
Rusopäivänlilja

**Rusopäivänlilja** (*Hemerocallis fulva*) on heinäpuukasvien (Xanthorrhoeaceae) heimoon, päivänliljojen (*Hemerocallis*) sukuun kuuluva kasvilaji. Se on monivuotinen ruohovartinen kasvilaji, joka kasvaa noin 60–75 cm korkeaksi. Sen kukat ovat väriltään oranssit ja houkuttelevat perhosia. Rusopäivänlilja kukkii heinä–elokuussa, joskin yksittäiset kukat ovat auki vain yhden päivän.

Rusopäivänlilja on kotoisin Kiinan tai Japanin alueelta. Sitä käytetään yleisesti koristekasvina, joskin erilaiset päivänliljaristeymät ovat nykyisin lähes korvanneet sen käytön koristekasvina. Koristekasvikäytön myötä rusopäivänlilja on kuitenkin levinnyt eri puolille maailmaa ja sitä on tavattu villiytyneenä Suomenkin luonnosta muutamilta paikoilta eteläisestä Suomesta.

Puutarhassa rusopäivänlilja kasvaa parhaiten täydessä auringon valossa tai puolivarjossa. Maaperän suhteen rusopäivänlilja menestyy monenlaisilla hyvin läpäisevillä maaperillä. Yleisesti ottaen rusopäivänlilja on kestävä ja melko helppohoitoinen koristekasvi. Kukkineet kukat voi poistaa kukinnan jälkeen ja kukkamättäiden kasvaessa liian suuriksi ne on syytä jakaa.

## Lähteet
Keltapäivänlilja

**Keltapäivänlilja** (*Hemerocallis lilioasphodelus*, syn. *Hemerocallis flava*) on heinäpuukasvien (Xanthorrhoeaceae) heimoon, päivänliljojen (*Hemerocallis*) sukuun kuuluva kasvilaji. Se kasvaa noin 75–90 cm korkeaksi. Lehdet ovat kapeita sekä väriltään syvänvihreitä. Kukat ovat kirkkaankeltaisia ja sitruksentuoksuisia. Keltapäivänlilja kukkii keväällä tai alkukesästä.

Keltapäivänliljaa kasvatetaan koristekasvina ja käytetään myös monien uusien päivänliljaristeymien luomisessa puutarhateollisuudessa. Puutarhassa keltapäivänlilja on helppohoitoinen koristekasvilaji, joka kukkii päivänliljalajeista kaikista varhaimmin. Keltapäivänlilja sopii myös leikkokukaksi.

Keltapäivänlilja kasvaa parhaiten täydessä auringon valossa tai puolivarjossa multavalla, hiekkaisella tai savisella maaperällä. Maaperän kosteuden ja happamuuden suhteen keltapäivänlilja kasvaa kaikenlaisilla maaperillä. Kukinnan jälkeen varret voi leikata alas ja kuolleet lehdet on syytä poistaa aina loppusyksystä. Keltapäivänliljaa ei tarvitse jakaa, mutta sen voi halutessaan jakaa helposti syksyllä tai aikaisin keväällä. Puutarhassa keltapäivänlilja voi alkaa hiljalleen levittäytyä itsenäisesti ympäristöönsä. Suomessa keltapäivänliljaa on myös tavattu villiytyneenä luonnosta muutamilta paikoilta eteläisestä Suomesta.

## Lähteet
Homo gautengensis

**Homo gautengensis** on sukupuuttoon kuollut ihmislaji, joka eli todennäköisesti 2,0–0,6 miljoonaa vuotta sitten. *H. gautengensis* tunnetaan vain yhden Darren Gurnoen vuonna 2010 Etelä-Afrikasta tekemän fossiililöydöksen perusteella. Aikuisen yksilö ilmeisesti oli pienikokoinen; kooksi arvellaan hieman yli metrin ja painoksi noin 50 kilogrammaa. Se käveli kahdella jalalla ja mutta oletettavasti vietti aikaa puussa turvassa saalistajilta, syömässä ja nukkumassa.

Tutkijat arvelevat että *H. gautengensis* saattaisi olla osannut käyttää kivityökaluja sekä tulta koska on löytynyt todisteita *H. gautengensis* jäänteiden läheltä palaneista eläinten luista. Tutkijat eivät kuitenkaan usko että tämä Homo-laji olisi osannut puhua tai että sillä olisi ollut kieltä.

## Lähteet

## Aiheesta muualla
* 
* 
*
Heikki Pitkänen (taidegraafikko)

**Heikki Kallio Pitkänen** (31. maaliskuuta 1942 – 4. lokakuuta 2012 Helsinki) oli suomalainen puupiirtäjä ja taidegraafikko.

Pitkänen aloitti puupiirrosten tekemisen vuonna 1968. Hän työskenteli omassa mainostoimistossaan 1960-luvulta 2000-luvun alkuun, mutta siirtyi yhä enemmän puupiirrosten pariin. Hänen töitään oli esillä vuodesta 1995 lähtien sekä yksityis- että ryhmänäyttelyissä Suomessa ja ulkomailla. Hänen töitään on useiden yritysten sekä yksityisten kokoelmissa. Hän myös opetti puupiirrostekniikkaa muun muassa Helsingin työväenopistossa sekä järjesti työnäytöksiä Suomen Metsämuseo Lustossa. Grafiikan lisäksi hän teki veistoksia puusta sekä kierrätysesineistä.   

Pitkäsen taiteen perustana oli läheinen kokemus luonnosta ja käsintekijän elävä suhde materiaaleihinsa, muun muassa suomalaiseen koivu- ja kuusivaneriin, joille hän kaiversi puupiirroslaattansa. Hän asui yli puolet elämästään Hangon saaristossa sijaitsevassa Ekön saaressa, jossa koetut vuodenajat ja meren vivahteikkuus siirtyivät värikylläiseksi grafiikaksi. Etenkin linnut olivat hänelle mieleinen aihe. Ne tulivat usein kuvatuiksi sangen inhimillisinä persoonina. Pitkänen on haudattu Helsinkiin Hietaniemen hautausmaalle. Hänen hautakiveensä on kaiverrettu lintuaiheinen piirros.

## Lähteet
Kulla (Dragsfjärd)

**Kulla** on kylä Dragsfjärdissä Kemiönsaaren kunnassa. Sen lähikyliä ovat Kärra, Labbnäs, Genböle ja Stusnäs. Kylät ohitse kulkee seututie 183.

Kullaan on noin 2 kilometriä Dragsfjärdin kirkonkylästä ja 6,5 kilometriä Taalintehtaan keskustasta.

## Lähteet

## Aiheesta muualla
* Kulla Finlandssvenska bebyggelsenamn
Valter Nyström

**Valter Nyström** on seuraavien henkilöiden nimi:

*Valter Nyström, suomalainen jääkärikapteeni
*Valter Nyström, ruotsalainen kestävyysjuoksija
MLS SuperDraft

**MLS SuperDraft** on jalkapallon MLS-liigan vuosittainen varaustilaisuus. Tilaisuudessa sarjan joukkueet voivat varata pelaajia yliopistoseuroista tai muista sarjan ulkopuolisista seuroista omaan organisaatioonsa, eikä muut MLS-joukkueet saa tehdä varatun pelaajan kanssa sopimusta. Varaustilaisuus järjestetään vuoden alussa ennen uuden kauden alkua.

MLS SuperDraft järjestettiin ensimmäisen kerran vuonna 2000. Sitä ennen liigassa oli pohjoisamerikkalaisittain tavallinen MLS:n varaustilaisuus (), jossa liigaan varattiin tulokkaita sekä MLS:n täydennysvaraus (engl. *MLS Supplemental Draft*), jossa varattiin ammattilaispelaajia muista sarjoista. Varaustilaisuudet päätettiin yhdistää ja perustaa nykyinen järjestelmä.

MLS on ainoa jalkapallosarja, jossa järjestetään varaustilaisuus. Järjestelmää on kritisoitu vanhanaikaiseksi ja hyödyttömäksi, sillä nykyään seurojen omat juniorijoukkueet ovat ensisijainen uusien pelaajien lähde sarjan joukkueille.

## Lähteet
Mariankatu (Tampere)

**Mariankatu** on pohjois-eteläsuuntainen katu Tampereen keskustassa. Mariankadun ja Pirkankadun risteyksen itäpuolella sijaitsee Kaakinmaan kaupunginosa, länsipuolella valtakunnallisesti merkittävä Pyynikinrinteen alue. Pohjoisessa Mariankatu ulottuu jonkin verran Amurin puolelle, Puutarhakatuun asti, jonka jälkeen katulinja jatkuu jalankulun ja pyöräilyn väylänä. Etelässä Mariankatu päättyy Pyynikin ulkoilualueelle Koulukadun kentän ja Pyhäjärven tuntumaan.

## Kaavoitushistoria ja nimi
Mariankatu nimettiin ja merkittiin kaupungin asemakaavaan vuonna 1896. Aluksi se ulottui Pirkankadulta (silloiselta Kauppakadulta) etelään Tiiliruukinkadulle asti. Hallituskadun ja Tiiliruukinkadun välinen katuosuus piirrettiin asemakaavakarttaan jo vuonna 1866, mutta kadulla ei ollut vielä silloin nimeä. Kadunnimi *Mariankatu* viittaa keisari Aleksanteri II:n puolisoon Maria Aleksandrovnaan. Se muodosti aikanaan nimiparin läheisen *Aleksanterintorin* eli nykyisen Pyynikintorin kanssa.

Vuonna 1936 katu laajeni Pirkankadun pohjoispuolelle, kun entinen *Särkänkatu* (alun perin *Toinen Amurinkatu*) liitettiin Mariankadun osaksi.

Tampereella toteutettiin 1930-luvulla suuri kadunnimiuudistus, jonka yhteydessä käytiin keskustelua myös siitä, pitäisikö Venäjän vallan aikaan viittaavat kadunnimet muuttaa. Mariankadun uudeksi nimeksi ehdotettiin *Ilveskatua*. Lopulta Mariankatu ja Aleksanterinkatu saivat kuitenkin säilyttää vanhat nimensä.

## Puistoja ja rakennuksia
Mariankadun varrella on mäntyvaltainen Marianpuisto sekä kaupunkikuvallisesti ja historiallisesti merkittävä Pyynikin kirkkopuisto, joka on kaupungin vanha hautausmaa. Kadun pohjoisosassa, Pirkankadun ja Puutarhakadun välissä, on lisäksi pieni Taidemuseonpuisto, joka liittyy Tampereen taidemuseota ympäröivään viheralueeseen.

Pyynikin kirkkopuiston länsilaidalla, Mariankadun ja F. E. Sillanpään kadun kulmassa, on vanha sairaalarakennus. Tästä Marjatan sairaalaksi kutsutusta talosta (1913) on käytetty myös rinnakkaisnimeä *Marian sairaala*. Arkkitehti Lambert Petterson suunnitteli talon alun perin Tampereen synnytyslaitokseksi, mutta 1960-luvulla se muutettiin vanhusten sairaalaksi. Nykyään rakennus on asuinkäytössä.

Mariankadun eteläpäässä sijaitsee palatsimainen Pyynikinlinna (1924), jonka on suunnitellut Jarl Eklund. Talo edustaa 1920-luvun klassismia ja kuuluu tyylisuunnan hienoimpiin edustajiin Tampereella. Rakennuksessa toimii Emil Aaltosen museo. Pyynikinlinnan läheisyydessä, Mariankatu 41:ssä, on myös Birger Federleyn suunnittelema, rakennustaiteellisesti ja maisemallisesti merkittävä Elevhemmet vid svenska samskolan (1926).

## Lähteet
Texas Ranger Division

**Texas Ranger Division** on Texasin osavaltion alueella Yhdysvalloissa toimiva poliisivoimien jaosto, joka on perustettu vuonna 1835. Se oli alun perin eräänlainen minuuttimiesten kaltainen organisaatio, jonka tehtävänä oli suojella uudisasukkaita intiaanien hyökkäyksiltä. Nykyinen Texas Ranger Division on Texasin julkisen turvallisuuden laitoksen (*Texas Department of Public Safety*, DPS) osana osavaltion keskusrikospoliisi. Rangers osallistui Meksikon–Yhdysvaltain sotaan vuosina 1846–1848 ja hyökkäsi usein comancheja sekä muita alkuperäiskansoja vastaan. Yhdysvaltain sisällissodassa Texas se toimi konfederaation alaisuudessa.

Vuonna 1918 Texas Rangers syyllistyi Porvenirin verilöylyyn, jossa surmattiin 15 meksikolaista siviiliä, iältään 16 ja 72 ikävuoden väliltä.

Texas Ranger Division on jaettu alueellisesti kuuteen komppaniaan, jotka on merkitty kirjaimin A:sta F:ään. Komppanioiden kotipaikat ovat Houston (A-komppania), Garland (B), Lubbock (C), Weslaco (D), El Paso (E) ja Waco (F). Päämaja (H) sijaitsee Austinissa.

Texas Rangereilla ei ole virallista univormua, mutta yleisissä pukeutumisohjeissa määrätään käytettäväksi ”konservatiivista western-pukua”, johon kuuluvat esimerkiksi siisti paita ja solmio sekä cowboysaappaat. Taktisessa kenttätyössä käytetään maastopukua.

Pentti Virrankosken teoksessa *Yhdysvaltain ja Kanadan intiaanit* Texas Rangersin suomenkielisiä nimityksiä ovat Texasin rajavartiosto sekä ratsastava rajavartiosto.

## Lähteet

## Aiheesta muualla
Jevgeni Dergajev

**Jevgeni Aleksandrovitš Dergajev** (, s. 31. tammikuuta 1988, Arkangeli, Neuvostoliitto) on venäläinen keskikenttäpelaajana pelaava jääpalloilija, joka on edustanut Arkangelin Vodnikia koko uransa vuodesta 2006.  MM-kisoissa hän on saavuttanut neljä kultaa. Kaikkiaan hän on pelannut23 MM-ottelua ja tehnyt niissä 25 maalia.

## Saavutukset
**Maajoukkueessa**
* 4-kertainen Maailmanmestari 2015, 2016, 2018 ja 2019,

## Lähteet
* Dergajev Bandysidan-tietokannassa 
* Dergajev rusbandy.ru-tietokannassa 
* Dergajev Vodnikin sivuilla
Montsoreaun linna

**Montsoreaun linna** () on linna Ranskassa, Maine-et-Loiren departementin  Montsoreaussa. Se on tunnetuimpia ranskalaisista renessanssiarkkitehtuuria edustavista Loiren laakson linnoista.

Tällä hetkellä Nykytaiteen museo – Montsoreaun linna. Museon avajaiset olivat 8. huhtikuuta 2016. Museon kokoelmaan kuuluu yhteensä 1200 teosta.

## Kuvia

Tiedosto:Anjou Vélo Vintage Château de Montsoreau-Museum of Contemporary Art.jpg
Tiedosto:Chateau Montsoreau Loire.jpg
Tiedosto:Chateau de Montsoreau Museum of contemporary art Loire Valley France.jpg
Tiedosto:Chateau de Montsoreau Museum of contemporary art.jpg


## Panoraama

## Lähteet

## Aiheesta muualla

* Montsoreaun linnan verkkosivut
Johan Koch

**Johan Koch** (s. 26. marraskuuta 1984 Söderfors) on ruotsalais-saksalainen jääpalloilija. Hän edustaa Ruotsin Elitserienissä pelaavaa IFK Vänersborgia.

Johan Koch aloitti uransa syksyllä 2003 Sundsvallin Selånger SK:ssa, joka pelasi hänen pelivuosinaan toiseksi korkeinta sarjatasoa. Syksyllä 2007 hän siirtyi Broberg/Söderhamn Bandyyn, jossa hän nousi joukkueen keskeiseksi pelaajaksi. Kahden Broberg-kauden jälkeen Koch siirtyi toiseen Eltserien-seuraan IFK Vänersborgiin, jossa hän on edustanut kevääseen 2019 mennessä kymmenen kautta. 

Kochin isänäiti oli kansallisuudeltaan saksalainen. Tällä perusteella Koch sai syksyllä 2018 kaksoiskansalaisuuden eli Ruotsin kansalaisuuden lisäksi Saksan. Kansalaisuuden ottamista ja Saksan joukkueeseen liittymistä edisti kisojen järjestäminen hänen kotipaikkakunnallaan Vänersborgissa. Koch pelasi MM-kisoissa neljä ottelua ja oli vaikuttamassa Saksan menestykseen kisoissa Saksan sijoittuessa seitsemänneksi. Koch oli maalipörssissä korkealla tehtyään kaikkiaan 11 maalia. 

## Saavutukset
**Maajoukkueessa**
* MM-kisat: 2019

## Lähteet
*International Bandy Database

### Viitteet
Luettelo Ähtärin järvistä

Tämä on luettelo Ähtärin kaupungin alueella sijaitsevista järvistä ja lammista. Luettelo ei ole täydellinen.
## Luettelo

## Lähteet

}}
Axel Bosin

**Axel Bosin** (17. huhtikuuta 1840 Tukholma – 27. joulukuuta 1910 Tukholma) oli ruotsalainen näyttelijä, teatterinjohtaja ja teatteriohjaaja.

## Ura
Axel Bosinin vanhemmat olivat Karl Knut Bosin ja Betty Augusta Dorph. Bosin työskenteli vuosina 1863–1883 useissa teattereissa ja teatteriseurueissa, mukaan luettuna ohjaajan työ Helsingin Svenska Teaternissa 1872–1874. Vuosina 1883–1889 Bosin johti yhdessä R. Wagnerin kanssa tukholmalaisia Södra teaternia ja Djurgårdsteaternia. Vuosina 1889–1891 Bosinilla oli oma teatteriseurue.  Vuosina 1894–1904 hän työskenteli ohjaajana Tukholman teatterikuninkaaksi kutsutun Albert Ranftin teattereissa. Vuodesta 1906 uransa loppuun Bosin työskenteli ohjaajana Ranftin johtamassa Oscarsteaternissa.

Näyttelijänä Bosin ei päässyt loistamaan. Itse hän piti parhaina rooleinaan muun muassa seuraavia: Prosper Coindet (näytelmässä *På vift*), Hugo Berger (*En kinkblåsa*), von Fjesken (*Hofvet i Abdera*) ja Pihlén (*Det skadar inte*).

Ohjaajan työssään Bosin menestyi paremmin. Hänen huomattaviin ohjaustöihinsä kuuluu kappale *Jorden rundt på åttio dagar*, joka sai ensi-iltansa Djurgårdsteaternissa 12. kesäkuuta 1876. *Lilla helgonet* oli niin ikään menestys: se esitettiin yli kaksi sataa kertaa. Vuonna 1906 avatussa Oscarsteaternissa Bosin ohjasi muun muassa näytelmät *Den glada änkan* ja *Dollarprinsessan*.

## Avioliitot
Axel Bosinilla oli neljä aviopuolisoa:
*Charlotta Vilhelmina Bernhardina Smedberg (1866–1873)
*Karolina Charlotta (Lotten) Dorsch (1874–1889)
*Elin (Ellen) Cecilia Holmström (1891–1897)
*Emma Charlotta Vernunft (1900–)

## Lähteet
### Viitteet

## Aiheesta muualla
*Axel Bosin (1840-1910)
Mercenary (täsmennyssivu)

**Mercenary** voi tarkoittaa jotain seuraavista:
* Mercenary, tanskalainen heavy metal -yhtye
* Mercenary, Bolt Thrower -yhtyeen albumi
* **, videopeli vuodelta 1985
* The Mercenary, vuoden 1966 spagetti-western
* *[[Mercenaries: Playground of Destruction]]*, vuoden 2005 videopeli
* *[[Mercenaries 2: World in Flames]]*, vuoden 2008 videopeli

## Katso myös
* Palkkasoturi (täsmennyssivu)
Otto Brandt

**Otto Johan Albin Brandt** (5. kesäkuuta 1860 Loviisa – 26. heinäkuuta 1935 Helsinki) oli suomalainen urheiluvaikuttaja ja Oy Otto Brandt Ab:n perustaja ja toimitusjohtaja.

Brandtin vanhemmat olivat merikapteeni Otto Leonard Brandt ja Johanna Christina Hollming. Hän kävi yläalkeiskoulun ja palveli lennätinlaitoksella 1876–1902 ja siitä ajasta sähkötekniikan tutkinnon suoritettuaan piiri-insinöörinä ja mekaanikkona 12 vuotta. Brandt oli myös Suomen senaatin kanslian apulaisekspeditöörinä 1882–1890 ja Oulunkylän Sähkö Oy:n toimitusjohtajana vuodesta 1912. Vuonna 1905 hän perusti Helsinkiin urheiluliikkeen Aktiebolaget Otto Brandt Osakeyhtiön nimellä. Yritys aloitti saksalaisten Wanderer-moottoripyörien maahantuonnin 1900-luvun alussa. Tästä yhtiöstä kehittyi nykyinen Otto Brandt-konserni joka toimii moottoripyörien, mopoautojen, moottorikelkkojen, perämoottoreiden, mönkijöiden, pienkoneiden ym. maahantuojana. Konserni valmistaa myös veneitä ja harjoittaa veneilytarvikkeiden ja moottoripyörien vähittäismyyntiä,

Brandt oli Oulunkylän kuntakokouksen sihteerinä ja puheenjohtajana 1909–1921, Helsingin pitäjän kunnanvaltuuston jäsenenä 1914–1920, Oulunkylän kunnanvaltuuston jäsenenä 1921–1923 sekä valtuuston puheenjohtajana 1921. Brandt mennestyi kilpapyöräilijänä ja toimi Helsingin ja Viipurin soutupiireissä. Hän oli kehittämässä valtakunnallisia hiihtokilpailuja ja hän järjesti suomalaisia hiihtäjiä kilpailuihin ulkomaille. Brandt elvytti uudelleen Helsingin hiihtoseuran ja hän oli mukana perustamassa Hiihtoliittoa 1908 sekä järjestämässä Suomen Talvikisoja. Brandt oli useiden urheilujärjestöjen hallitusten puheenjohtajana ja varapuheenjohtajana vuodesta 1896 alkaen. Hän suunnitteli useita suksimalleja ja otti osaa ulkomaisiin urheilualan  näyttelyihin saaden kunniamaininnan. Brandt oli myös monien urheilujärjestöjen ja Oulunkylän ruotsalaisen yhdistyksen kunniajäsenenä.

Otto Brandt oli naimisissa vuodesta 1889 pietarilaisen Anna Elisabeth Åkermanin kanssa. Heillä oli neljä lasta. Vanhin poika Otto Wilhelm Brandt (1893–1974) oli tunnettu moottoriurheilija ja hän seurasi 1935 isäänsä Oy Otto Brandt Ab:n johdossa. Vanhin tytär Anni Brandt-Warén oli kuvataiteilija ja naimisissa taiteilija Matti Warénin kanssa.

Oulunkylässä sijaitsee Brandtin mukaan nimetty Otto Brandtin tie.

## Lähteet
XseveN

**Sami ”xseveN” Laasanen** (s. 14. elokuuta 1994) on entinen suomalainen elektronisen urheilun ammattilainen. Laasanen pelasi *[[Counter-Strike: Global Offensive]]* -peliä useissa suomalaisissa joukkueissa ja hänen roolinsa joukkueessa oli tukipelaaja (support) eli hän tuki joukkueen hyökkäyksiä heittämällä hyökkäysalueelle erilaisia kranaatteja (valo-, savu-, sirpale- tai harjoituskranaatit) tai polttopulloja.

Laasanen kuului vuosina 2018–2020 menestyneimpään suomalaiskokoonpanoon ENCEen. ENCE:n mukana hän oli voittamassa vuoden 2018 StarSeries i-League CS:GO-turnausta, jonka palkintona voittajajoukkue sai 125 000 dollaria. Helmikuussa 2019 Laasanen oli mukana ENCE:n kanssa CS:GO Katowice 2019 -Major-turnauksessa, jossa ENCE eteni suurena yllätyksenä finaaliin asti. Laasasen uran toistaiseksi suurimpiin voittoihin kuuluu BLAST Pro Series: Madrid 2019 turnauksen kulta. Hän juhli 125 000 dollarin palkintoa ENCE:n kaadettua kaikkien aikojen parhaana pidetyn joukkueen Astraliksen finaalissa.

Laasanen siirtyi elokuussa 2020 suomalaiseen HAVU Gaming joukkueeseen. HAVUssa hänen aikansa jäi vaatimattomammaksi kuin ENCE:ssä. HAVU ei Laasasen aikana voittanut yhtään huipputurnausta. Korkein HLTV-Ranking sijoitus HAVUn kanssa oli 14. maailmassa.

Laasanen ilmoitti heinäkuussa 2023 lopettavansa yhdeksän vuotta kestäneen ammattilaispeliuransa heti ja eroavansa HAVUn joukkueesta. Laasasen on arvioitu uransa aikana voittaneen 257 000 dollarin edestä palkintorahoja.

## Lähteet

## Aiheesta muualla
* Pelaajaprofilli - Liquipedia.org
* xseveN pelaajaprofilli - hltv.org
* Docstop: inside ENCE dokumentti ENCE joukkueesta Yle Areenassa
Schönau an der Triesting

**Schönau an der Triesting** on kunta Baden bei Wienin piirissä Ala-Itävallan osavaltiossa Itävallassa. Se sijaitsee 30 kilometrin päässä pääkaupungista Wienistä.

Sen kolmesta kylästä koostuva asukasluku oli 2&nbsp;123 vuonna 2018.

## Lähteet

## Aiheesta muualla

* www.schoenautriesting.at﻿
Petra Laiti

**Petra Laiti** eli **Ásllat-Mihku Ilmára Mika Petra** (s. 30. kesäkuuta 1995 Inari) on saamelaisaktivisti ja yhteiskunnallinen vaikuttaja. 

Laiti toimii erityisasiantuntijana Pohjoismaisessa kulttuuripisteessä. Aiemmin hän oli sisäministeri Maria Ohisalon eduskunta-avustajana vuodet 2019*–*2021. Vuosina 2017–2020 Laiti toimi Suomen saamelaisnuorten puheenjohtajana. Vuonna 2018 hän toimi Suomen ylioppilaskuntien liiton varapuheenjohtajana. Lisäksi Laiti on vaikuttanut muun muassa Hanken Svenska handelshögskolanin ylioppilaskunnan hallituksessa ja edustajistossa, City-Sámit-yhdistyksessä, Ellos Deatnu! -aktivistiryhmässä sekä YK:n alkuperäiskansojen nuorten verkoston (*Global Indigenous Youth Caucus*) puheenjohtajistossa. Laiti on toiminut sisällöllisenä ohjaajana Kansallismuseon näyttelyssä *Mäccmõš, maccâm, máhccan – kotiinpaluu*. 

Koulutukseltaan Laiti on kauppatieteiden maisteri Hanken Svenska handelhögskolanista. 

Laitin äidinkieli on pohjoissaame. Laitin isä on saamelainen ja äiti suomalainen, ja hänen perheessään kaikki puhuvat niin suomea, ruotsia kuin pohjoissaameakin. Laiti on syntynyt ja viettänyt varhaislapsuutensa Inarissa mutta varttunut Etelä-Suomessa sekä Ruotsissa.

Laiti on ottanut kantaa muun muassa Jäämeren rataa, Tenon kalastussopimusta, saamelaisuuden kulttuurista omimista ja St1-tuulivoimapuistoa Pohjois-Norjassa vastaan.

## Lähteet

## Aiheesta muualla
* Petra Laitin blogi
* Petra Laiti - Meidän aika -dokumenttisarjassa (Yle Areena)